ट्वान्टी २० अन्तर्राष्ट्रियमा करणको ५० विकेट
नेपाली क्रिकेटर करण केसीले ट्वान्टी २० अन्तर्राष्ट्रियमा ५० विकेट पूरा गरेका छन् । त्रिकोणात्मक ट्वान्टी २० शृंखलामा बिहीबार पपुवा न्यु गिनी (पीएनजी) विरुद्धको खेलमा पहिलो ओभरमा लेगा सिकालाई आउट गर्दै करणले ५० विकेट पूरा गरेका हुन् ।
काठमाडौँ — नेपाली क्रिकेटर करण केसीले ट्वान्टी २० अन्तर्राष्ट्रियमा ५० विकेट पूरा गरेका छन् । त्रिकोणात्मक ट्वान्टी २० शृंखलामा बिहीबार पपुवा न्यु गिनी (पीएनजी) विरुद्धको खेलमा पहिलो ओभरमा लेगा सिकालाई आउट गर्दै करणले ५० विकेट पूरा गरेका हुन् ।उनी ट्वान्टी २० अन्तर्राष्ट्रियमा ५० विकेट लिने दोस्रो नेपाली खेलाडीसमेत हुन् । कप्तान सन्दीप लामिछानेले ३६ खेलमा ६७ विकेट लिएका छन् । करणले पनि ३६ खेलबाटै ५० विकेट पूरा गरेका हुन् ।सन् २०१९ मा ओमानमा भएको पाँच राष्ट्र सम्मिलित प्रतियोगितामा करणले नेदरल्यान्ड्स र हङकङविरुद्ध ४–४ विकेट लिएका थिए । नेदरल्यान्ड्सविरुद्ध १७ रन खर्चिनु करणको उत्कृष्ट बलिङ प्रदर्शन हो ।करण २०१५ यता नेपाली राष्ट्रिय टोलीबाट खेल्दै आएका छन् । 